钦定古今图书集成/明伦汇编/氏族典/第497卷 > 《四川总志》 > 邓若水
## 钦定古今图书集成/明伦汇编/氏族典/第497卷 > 《四川总志》 > 邓若水

按《宋史邓若水传》：“若水，字平仲，隆州井研人。吴曦叛，
州县莫敢拒。若水方为布衣，愤甚，仗剑徒步如武兴，
欲手刃曦，中道闻曦死，乃还。人皆笑其狂而壮其志。
登嘉定十三年进士第，时史弥远柄国，若水对策，极
论其奸。嘉熙间，召为太学博士，当对，草奏数千言。丞
相乔行简大骇，出若水通判宁国府。到官数月，以言”
罢，遂不复仕。有一子，筑《山砦》，以兵捍卫乡井。砦破，举
家遇害。